|  |
| --- |
|  |
| **Република Србија** |
| **Аутономна Покрајина Војводина** |
| **Општина Нови Кнежевац** |
| Председник |
| Број: II-404-4/2022 |
| Дана: 21.02.2022. године |
| 23330 Нови Кнежевац • Краља Петра I Карађорђевића бр.1 |
| ПИБ: 101460424 • матични број: 08385327 |
| телефон: (0230) 82-055 • fax: (0230) 82-076 |
| [www.noviknezevac.rs](http://www.noviknezevac.rs/) |

 На основу члана 27. Закона о јавним набавкама („Службени гласник РС“, број 91/19); председник Општине Нови Кнежевац, упућује

**П О З И В**

**ЗА ПОДНОШЕЊЕ ПОНУДА**

**ЗА НАБАВКУ УСЛУГЕ ПОМОЋ У КУЋИ (УСЛУГЕ ГЕРОНТОДОМАЋИЦА)**

 **1. Предмет јавне набавке:** услуга геронтодомаћица, односно услуге социјалне заштите – услуге помоћ у кући за одрасле и старије.

 - Услуге геронтодомаћица пружа се осмочасовно, 5 радних дана у недељи у периоду важења уговора, у кући/домаћинству корисника, 8 сати дневно.

 - Обавеза је да се услуга пружа за приближно **50 корисника** месечно са подручја општине Нови Кнежевац (овај број корисника је подложан промени).

 - Изабрани пружилац услуге је дужан да у периоду пружања уговора обезбеди радни ангажман 1 (једног) стручног радника социјалне заштите са лиценцом Коморе социјалне заштите са пуним радним временом на територији општине Нови Кнежевац.

 - За обављање предметног посла, понуђач треба да обезбеди **ангажман 5 (пет) геронтодомаћица** и стручан рад према стандардима социјалне заштите за пружање услуге Помоћи у кући.

 - Изабраном понуђачу плаћа се цена по месецу, на крају сваког месеца по обављеном повереном послу, подношењем фактуре и извештаја наручиоцу.

 - Од понуђача се очекује да делује у складу са Законом о социјалној заштити и Правилником о ближим условима и стандардима у пружању услуга социјалне заштите.

 - Активности услуге геронтодомаћица усмерене су ка одржавању и унапређењу квалитета живота корисника.

 - Реализацијом активности услуге помоћ у кући обезбеђује се одговарајућа нега и помоћ која, у складу са проценом потреба корисника, може обухватити:

 1) помоћ у обезбеђивању исхране, која укључује по потреби: набавку намирница, обезбеђивање готових оброка, припрема лаких оброка, припрема освежавајућих напитака, помоћ при храњењу;

 2) помоћ у одржавању личне хигијене и хигијене стана, укључујући по потреби: помоћ при облачењу и свлачењу, обављаеу физиолошких потреба, умивању, купању, прању косе, чешљању, бријању, сечењу ноктију, прању и одржавању постељине, одеће и обуче, одржавау чистоће просторија, судова и уређаја у домаћинству;

 3) помоћ у загревању просторија, укључујући по потреби: ложење ватре, чишћење пећи, помоћ у набавци огрева;

 4) помоћ у задовољавању социјалних, културно-забавних и других потреба, укључујући: помоћ при кретању унутар и ван куће, набавку новина и књига, иницирање социјалних контаката и укључивање корисника у пригодне културне активности у јединици локалне самоуправе, старање о плаћању рачуна за електричну енергију, телефон, комуналије и сл.;

 5) посредовање у обезбеђивању различитих врста услуга, укључујући по потреби: посредовање у поправци водоводних, електричних и других инсталација, столарије, уређаја за домаћинство, кречење стана и друге услуге;

 6) набавку и надгледање узимања лекова и примену савета прописаних од стране квалификованих медицинских стручњака и одвођење на лекарске прегледе;

 7) санирање и негу мањих повреда;

 8) контролу виталних функција (крвни притисак, телесна температура, ниво шећера у крви, уношење и избацивање течности и сл).

 - Мониторинг над пружањем услуге помоћи у кући врши Центар за социјални рад општине Нови Кнежевац и/или овлашћено лице Наручиоца.

 - Ради смањења трошкова превоза и укупних трошкова препорука је да се ангажују извршиоци са територије на којима ће се вршити предметна услуга.

 - Свако ангажовано лице биће у обавези да врши евиденцију свог рада кроз листе и дневнике рада.

 **2. Квалитет**

 Услуга ће се пружати у складу са:

 - Законом о социјалној заштити („Службени гласник РС“, број 24/11);

 - Правилником о ближим условима и стандардима за пружање услуга социјалне заштите („Службени гласник РС“, број 42/13, 89/2018 и 73/2019);

 - Одлуком о социјалној заштити општине Нови Кнежевац и другим прописима који регулишу предметну област.

 **3. Место пружања предметне услуге** је територија општине Нови Кнежевац, на адресама крајњих корисника.

 **4. Укупан расположиви износ средстава** за ову набавку је: 2.000.000,00 динара без ПДВ-а.

 **5. Рок и начин плаћања**: Рок плаћања не може бити дужи од 45 дана од дана регистровања фактуре у ЦРФ. Плаћање се врши уплатом на рачун понуђача. Понуђачу није дозвољено да захтева аванс.

 **6. Образац понуде:** У прилогу овог позива.

 **7. Уз понуду доставити:**

 - фотокопију лиценце за обављање основних стручних послова у социјалној заштити, за стручног радника;

 - фотокопију сертификата о завршеној акредитованој обуци за пружање услуге помоћ и нега у кући, за геронтодомаћице.

 **8. Начин доставе понуде:** Понуде доставити поштом у затвореној коверти на адресу Општина Нови Кнежевац, Краља Петра I Карађорђевића број 1, 23330 Нови Кнежевац или лично, са назнаком „понуда за набавку услуге помоћ у кући“ или на мејл адресу selma.becovic@noviknezevac.rs до 25.02.2022. године у 12 часова.

 **9. Трајање уговора:** до 31.05.2022. године, односно до утрошка средстава предвиђених за набавку.

 Председница општине

 дипл.инг. Ирена Славковић с.р.